Diari Oficial de la Generalitat Valenciana


Sumari del DOGV 8488, del 18-02-2019 (2019/1163)

RESOLUCIÓ de 4 de febrer de 2019, del director general de Comerç i Consum, per la qual s'actualitzen els imports anuals de les beques concedides per mitjà de la Resolució de 3 d'agost de 2018, del director general de Comerç i Consum, per la qual es concedeixen quatre beques per a la realització de pràctiques professionals en matèria de consum en les dependències de la Direcció General de Comerç i Consum, i dels serveis territorials.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1163


Data del document
:   04-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 4 de febrer de 2019, del director general de Comerç i Consum, per la qual s'actualitzen els imports anuals de les beques concedides per mitjà de la Resolució de 3 d'agost de 2018, del director general de Comerç i Consum, per la qual es concedeixen quatre beques per a la realització de pràctiques professionals en matèria de consum en les dependències de la Direcció General de Comerç i Consum, i dels serveis territorials. [2019/1163]  
Per mitjà de la Resolució de 3 d'agost de 2018, del director general de Comerç i Consum, es van concedir quatre beques per a la realització de pràctiques professionals en matèria de consum en les dependències de la Direcció General de Comerç i Consum, i dels serveis territorials, i es van establir els imports de la subvenció per als exercicis 2018 i 2019.  
  
Mitjançant la Resolució de 2 de novembre de 2018, del director general de Comerç i Consum, per la qual s'incrementa la quantitat inicial de percepció en els exercicis 2018 i 2019 i s'actualitzen els imports anuals de les beques concedides per la Resolució de 3 d'agost de 2018, del director general de Comerç i Consum, per la qual es concedeixen quatre beques per a la realització de pràctiques professionals en matèria de consum en les dependències de la Direcció General de Comerç i Consum, i dels serveis territorials, l'import va quedar fixat en 1.041,07 euros i subjecte a les retencions legalment establides.  
El Decret 132/2009, de 4 de setembre, del Consell, pel qual es regula la concessió de beques, estableix en l'article 17, respecte de la dotació econòmica, que anualment se n'incrementarà la quantia, aplicant el mateix increment global previst per a la despesa del Sector Públic Valencià, previst en la llei de pressupostos de cada any.  
Mitjançant la Resolució de 22 de març de 2018, de la Secretaria d'Estat de Funció Pública, per la qual es publica el II Acord Govern-Sindicats per a la millora de l'ocupació pública i les condicions de treball, es va acordar un marc plurianual d'increment salarial fix, més un percentatge addicional d'increment lligat al creixement de l'economia, calculat d'acord amb el creixement del PIB real, que recolliran els projectes de llei de pressupostos generals de l'Estat per a 2018, 2019 i 2020, i es va establir que les retribucions lligades als objectius del PIB s'abonaran amb efectes de l'1 de juliol de cada exercici.  
El percentatge de l'increment de la despesa del sector públic s'ha aprovat en el Reial decret llei 24/2018, de 21 de desembre, pel qual s'aproven mesures urgents en matèria de retribucions en l'àmbit del sector públic.  
El Decret llei 1/2019, de 18 de gener, del Consell, de modificació de la Llei 28/2018, de 28 de desembre, de pressupostos de la Generalitat per a l'exercici 2019, trasllada de manera urgent i immediata els criteris i les exigències establits per l'Estat, quant a les polítiques de despesa de personal, a l'àmbit de la Generalitat, per motius de seguretat jurídica.  
  
Atés que s'han d'incrementar els imports de les quatre beques per a la realització de pràctiques professionals en matèria de consum i que hi ha suficient crèdit en la línia de subvenció S4636000, a càrrec de l'aplicació pressupostària 28.90.02.096.08.2, de la Llei 28/2018, de 28 de desembre, de pressupostos de la Generalitat per a l'exercici 2019, amb la qual es finançaran.  
De conformitat amb el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques, d'acord amb el que s'estableix en l'apartat 8.3 de la Resolució de 4 de maig de 2018, de convocatòria de les beques, i en virtut de la Resolució de 21 de març de 2018, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria d'Economia Sostenible, Sectors Productius, Comerç i Treball, resolc:  
  
  
Primer  
Acordar l'actualització de l'import de la mensualitat de la beca per al període comprés entre l'1 de gener de 2019 i el 31 d'agost de 2019, incrementant-lo en 23,42 euros com a resultat de l'aplicació de l'augment del 2,25 % previst en el Decret llei 1/2019, de 18 de gener, del Consell, a la quantitat de 1.041,07 euros bruts mensuals, de conformitat amb la Resolució de 2 de novembre de 2018, abans esmentada. L'import incrementat quedarà fixat en 1.064,49 euros i subjecte a les retencions legalment establides.  
Aquest import s'haurà d'actualitzar amb efectes de l'1 de juliol de 2019, segons s'estableix en la disposició addicional tercera del Decret llei 1/2019, de 18 de gener, del Consell.  
  
Segon  
La publicació d'aquesta resolució produirà els efectes de notificació, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, o bé un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 4 de febrer de 2019.- El director general de Comerç i Consum: Natxo Costa Pina.